पाएं अपने शहर की ताज़ा ख़बरें और फ्री ई-पेपरडाउनलोड करें
जमशेदपुर को-ऑपरेटिव कॉलेज के प्रिंसिपल पद के लिए चयनित डॉ. सुलक्षणा टोपनो ने यह पद ग्रहण करने से इनकार कर दिया है। इसकाे लेकर उन्होंने विश्वविद्यालय प्रशासन को पत्र लिखा है। पत्र में उन्हाेंने स्वास्थ्य कारणों का हवाला देते हुए पद ग्रहण करने में असमर्थता जताई है। डॉ टोपनो के इनकार करने के बाद अब कोल्हान विश्वविद्यालय प्रशासन फिर से प्रिंसिपल की तलाश में जुट गया है। इसके लिए कॉलेज के सीनियर शिक्षकों की सूची तलब की गई है।
विवि यहां स्थायी प्रिंसिपल देने की तैयारी भी कर रहा है। इस दौड़ में एलबीएसएम कॉलेज के प्रिंसिपल डॉ अमर सिंह और मझगांव डिग्री कॉलेज के प्रिंसिपल डॉ बीएन प्रसाद सबसे आगे बताए जा रहे हैं। पिछले दिनों कॉलेज के प्रिंसिपल डॉ. वीके सिंह का हार्ट अटैक से निधन हो गया था। इसके बाद केयू प्रशासन ने काॅलेज की सबसे सीनियर शिक्षिका व हिंदी विभाग की एचओडी डॉ सुलक्षणा टोपनो को यह जिम्मेदारी सौंपी थी। इससे संबंधित अधिसूचना भी 1 मई को जारी कर दी गई थी। यह तीसरा मौका है, जब डॉ टोपनो ने को-ऑपरेटिव कॉलेज का प्रिंसिपल बनने से इनकार किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn